open-index/open-wikipedia-markdown huggingface dataset:
பாசுப்யுரேனைலைட்டு

**பாசுப்யுரேனைலைட்டு** (*Phosphuranylite*) என்பது KCa(H3O)3(UO2)7(PO4)4O4•8(H2O)  என்ற வேதி வாய்ப்பாட்டால் விவரிக்கப்படும் ஒரு கனிமம் ஆகும். யுரேனைல் பாசுபேட்டு  கனிமம் என்று இது வகைப்படுத்தப்படுகிறது .

அமெரிக்காவின் வடக்கு கரோலினா மாநிலத்தில் உள்ள மிட்செல் மாகாணத்தில் பெக்மாடைட்டு வகை தட்டைப் பாறைகளில் பாசுப்யுரேனைலைட்டு  காணப்பட்டதென 1879 ஆம் ஆண்டு பிரெடரிக் அகத்தசு கெந்து முதன் முதலில் விவரித்தார். 

## மேற்கோள்கள்

பகுப்பு:பாசுப்பேட்டு கனிமங்கள்
பகுப்பு:யுரேனியம்(VI) கனிமங்கள்
பகுப்பு:நேர்ச்சாய்சதுரக் கனிமங்கள்
மத்தேசியுசைட்டு

thumb | வலது
**மத்தேசியுசைட்டு** (*Mathesiusite*)   என்பது K5(UO2)4(SO4)4(VO5)•4(H2O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சல்பேட்டுக்  கனிமம் என்று இதை வகைப்படுத்துகிறார்கள். இக்கனிமத்தில் பொட்டாசியம், வனேடியம், யுரேனியம் ஆகிய தனிமங்கள் கலந்துள்ளன. சுரங்கம் வெட்டி முடிக்கப்பட்ட பின்னர் தோன்றும் இரண்டாம் நிலை கனிமமாக இது தோன்றுகிறது.   
செக் குடியரசின் யாச்சிமோவ் சுரங்க மாவட்டத்தில் இக்கனிமம் கண்டறியப்பட்டது. 2013 ஆம் ஆண்டில் பொகிமியாவில் கனிமவியல் ஆய்வுகளை மேகொண்டு வந்த யோகான்னசு மத்தேசியசு .(1504-1565) அவர்கள் பெயர் இக்கனிமத்திற்கு வைக்கப்பட்டது. 

பன்னாட்டு கனிமவியல் சங்கம் மத்தேசியுசைட்டு கனிமத்தை Mhe  என்ற குறியீட்டால் அடையாளப்படுத்துகிறது.

## மேற்கோள்கள்
 
:*Mindat.org

பகுப்பு:யுரேனியம் கனிமங்கள்
பகுப்பு:சல்பேட்டுக் கனிமங்கள்
பகுப்பு:வனேடியம் கனிமங்கள்
பகுப்பு:பொட்டாசியம் கனிமங்கள்
பகுப்பு:நாற்கோணவமைப்புக் கனிமங்கள்
ரூத் பெனடிக்ட்

**ரூத் ஃபுல்டன் பெனடிக்ட்** (ஜூன் 5, 1887    செப்டம்பர் 17, 1948) ஒரு அமெரிக்க மானிடவியலாளர் மற்றும் நாட்டுப்புறவியலாளர் ஆவார் .

## இளமையும் கல்வியும்
அவர் நியூ யார்க் நகரத்தில் பிறந்தார். 1909 இல் வஸார் கல்லூரியில் சேர்ந்து  பட்டம் பெற்றார். புதிய சமூகப் பள்ளி என்ற பள்லியில் எல்ஸி க்ளீஸ் பார்சன்ஸ் என்பவரின் கீழ் மானுடவியல் படிப்பைப் படித்த பிறகு, அவர் 1921 ஆம் ஆண்டில் கொலம்பியா பல்கலைக்கழகத்தில் பட்டப்படிப்பு படிப்புகளை மேற்கொண்டார், அங்கே அவர் பிரான்சு போஸ் என்பவரின் கீழ் படித்தார். அவர் தனது முனைவர் பட்டத்தைப் பெற்று 1923 ஆம் ஆண்டில் கொலம்பியா பல்கலைக்கழகத்தில் கற்பித்தல் பணியில் சேர்ந்தார்.  அங்கு சக ஊழியராக மார்கரெட் மீட்( இவருடன்  தன்னுடைய காதல் நினைவுகளைப் பெனடிக்ட் பகிர்ந்து கொண்டார்). தனது மாணவரும் சக ஆசிரியருமான  மார்வின் ஒப்ளர்  ஆகியோருடன் இணைந்து பணியாற்றினார்..

அமெரிக்க மானுடவியலின் தந்தை என அழைக்கப்படும் பிரான்சு போஸ் இவரது ஆசிரியர் மற்றும் வழிகாட்டி ஆவார். அவரது போதனைகள் மற்றும் கண்ணோட்டத்தை பெனடிக்ட் படைப்பில் தெளிவாக வெளிப்படுத்தியுள்ளார்.

பெனடிக்ட்  அமெரிக்க மானுடவியல் சங்கத்தின் தலைவராகப் பதவி வகித்தார், மேலும் அமெரிக்கநாட்டுப்புறவியல் சங்கத்தின் முக்கிய உறுப்பினராகவும் இருந்தார்.  கற்ற கல்வியின் மூலம் முக்கியத் தலைவராக அங்கீகரிக்கப்பட்ட முதல் பெண்மணி பெனடிக்ட் ஆவார்.  இவருடைய துறையில் இவர்  மாறுபட்ட கண்ணோட்டங்களைக் கொண்டு தனித்து விளங்கினார். ஆளுமை, கலை, மொழி மற்றும் கலாச்சாரம் ஆகியவற்றுக்கிடையே இருக்கும் தொடர்புகளை இவர் ஆய்வு செய்தார். 1934 இல் தனது கலாச்சார வடிவங்கள் என்ற தான் பறைசாற்றிய கோட்பாடுகளைக் கொண்ட நூலில், தனிமை அல்லது தன்னிறைவு என்பதை வெளிப்படுத்தும் எந்தவொரு பண்பும் இல்லை என இவர் வலியுறுத்தினார்.

## மேற்கோள்கள்

பகுப்பு:அமெரிக்க மானிடவியலாளர்கள்
பகுப்பு:1948 இறப்புகள்
பகுப்பு:1887 பிறப்புகள்
பகுப்பு:கொலம்பியா பல்கலைக்கழக முன்னாள் மாணவர்கள்
நாலு பேருக்கு நல்லதுன்னா எதுவும் தப்பில்ல

** நாலு பேருக்கு நல்லதுன்னா எதுவும் தப்பில்ல** (Naalu Peruku Nalladhuna Edhuvum Thappilla)  2017இல் வெளிவந்த தமிழ்த் திரைப்படமாகும். இதை எழுதி இயக்கியவர் தினேஷ் செல்வராஜ் (அறிமுகம்). இப்படம் கூட்டு நிதிநல்கைத் திட்டத்தில் ஆல்ஃபா ஸ்டிடுயோஸ் தயாரித்து வினியோகம் செய்திருந்தது. இப்படத்தில் கார்த்திக் ராஜ், ஜெகதீஷ் கண்ணா, ஷாரியா மற்றும் இவான் ஸ்ரீ ஆகியோர் முக்கிய கதாபாத்திரங்களில் நடித்திருந்தனர். இசை நவீன் மற்றும் ஜான் சுரோ, படத்தின் விளம்பரத்திற்காக ஒரு பாடலை அனிருத் ரவிச்சந்திரன் பாடியிருந்தார். ஒளிப்பதிவு, ஏ. டி, பகத்சிங், படத்தொகுப்பு சேவியர் திலக், தயாரிப்பு வடிவைமைப்பு ஆல்ஃபா ஸ்டிடுயோஸ், நடனம் மற்றும் சண்டைக்காட்சிகளை வடிவமைத்தவர் ரன் ரவி. இத்திரைப்படம் 2017 மார்ச் 31 அன்று வெளிவந்து சுமாரான வசூலை தந்தது. ஆனால் விமர்சன ரீதியாக விமர்சகர்களால் பாராட்டப்பட்டது.

## கதை
நாலு பேருக்கு நல்லதுன்னா எதுவும் தப்பில்ல என்ற தலைப்பு "நாயகன்" படத்தில் வரும் பிரபலமான வசனமாகும். ஆனால் அதிலிருந்து ஒரு சிறு திருப்பம் இதில் உண்டு. மணி ரத்னம் படத்தில், இவ்வசனமானது ஏராளமான பொருள்களைக் கொண்டிருந்தது. ஆரம்பத்தில் பிரபுவிடம் (ஷாரியா) அவரது நண்பர் சரியானதை செய்ய முடியவில்லை என்றால் எதுவும் பயனில்லை எனறு சொல்கிறார். பொன்விநாயகம் (அருள்ஜோதி) என்பவர்  உலத்திலேயே ஒரு நேர்மையான ஓய்வு பெற்ற காவலர். அவர், ஒரு தொழிலதிபருக்கு தனது பணத்தைக் கொண்டு உதவி அவரைக் காப்பாற்றுகிறார்.

ஆனால், இந்த சமயத்தில் பிரபுவிற்கு ஐந்து லட்ச ரூபாய் தேவைப்படுகிறது, அவனுக்கு வேறு வழியில்லை, அவனது மனம் விதிகளை மீறச் சொல்கிறது ஆனால் தைரியம் இல்லை. காவலரை கண்டவுடன் அவனது கைகள் பயத்தில் நடுங்க ஆரம்பிக்கின்றன. அவரது கூட்டாளிகளால் அச்சுறுத்தப்பட்டபோது அவர் பயந்து நடுங்குகிறான். அவனால் இது போன்ற ஒரு பெரிய காரியத்தை செய்யமுடியுமா? தனது தேவைக்காக பிரபு ஒரு உணவக உரிமையாளரிடம் திருட முயற்சிக்கும் போது, அவனுடைய அப்பா அங்கே பாதுகாப்புப் பணியாளராக பணியாற்றுகிறார் என்று கண்டுபிடித்து விடுகிறான். அவர் இவனுக்கு அறிவுரைக் கூறி நல்ல மனிதனாக மாற்றுகிறார்.

## நடிகர்கள்
* கார்த்திக் ராஜ் - அருள்
* ஜெகதீஷ் கண்ணா- ஜானி 
* ஷாரியா - பிரபு
* இவான் ஸ்ரீ -ஸ்ரீதர்
* அருள்ஜோதி - பொன் விநாயகன்
* வைத்திய நாதன் - தர்மலிங்கம்

## தயாரிப்பு
2013இல் வெளிவந்த "ஆபீஸ்" என்ற தொலைக்காட்சித் தொடரில் தோன்றிய கார்த்திக் ராஜ் இதில் நடித்திருந்தார். இப்படம் கூட்டு நிதிநல்கைத் திட்டத்தில் ஆல்ஃபா ஸ்டிடுயோஸ் தயாரித்து வினியோகம் செய்திருந்தது. இப்படத்தில் கார்த்திக் ராஜுடன், ஜெகதீஷ் கண்ணா, ஷாரியா, இவான் ஸ்ரீ மற்றும் பலரும் நடித்திருந்தனர். இசை நவீன் மற்றும் ஜான் சுரோ. இப்படத்தை தயாரிக்க கூட்டு நிதிநல்கைத் திட்டத்தில் 75 நபர்கள் வங்கியில் பணம் செலுத்தியிருந்தனர். இப்படத்தின் இயக்குநர் தினேஷ் பாபு செல்வராஜ், இயக்குநர் மணிரத்தினத்தின் அலைபாயுதே முதல் கடல் படம் வரை உதவி இயக்குநராக பணி புரிந்துள்ளார். இந்தத் திரைப்படம் ஆரம்பத்தில் "பூமராங்" எனப் பெயரிடப்பட்டது. பூமராங் என்பது "கர்மா விசித்திரமான வழிகளில் உங்களைத் திருப்பித் தாக்கும்" என்பதை இது குறிக்கும். தினேஷ் இவ்வாறு கூறுகிறார்.  பட விளம்பரத்திற்காக பயன்படுத்த அனிருத் ரவிச்சந்தர் ஒரு பாடலைப் பாடினார். 2015 ஆம் ஆண்டின் மத்தியில் படப்பிடிப்பு முடிவடைந்தது.

## விமர்சனம்
பிலிம் கம்பானியன் என்பதில் பரத்வாஜ் ரங்கன் "ஒரு சிறிய கயிரைக் கொண்டு பெரிய ஒன்றை இழுக்கும் முயற்சி இது " என்று எழுதினார்.

## குறிப்புகள்

பகுப்பு:அறிமுக இயக்குநர் திரைப்படங்கள்
பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ரூத் பாட்ரிக்

**ரூத் மிர்ட்லி பாட்ரிக்** (Ruth Myrtle Patrick,நவம்பர் 26, 1907 - செப்டம்பர் 23, 2013) ஒரு அமெரிக்கத் தாவரவியலாளர் மற்றும் நன்னீரியலாளரும் நன்னீர் சூழலியல் மண்டல ஆய்வாளரும் ஆவார். குறிப்பாக நுண்பாசிகளின் சூழியலமைப்புக்கள் ஆகியவை பற்றிய ஆய்வுகளை மேற்கொண்டார்.இதற்கான ஆய்வு வசதிகள் பலவற்றை நிறுவினார்.

## ஆரம்ப வாழ்க்கை மற்றும் கல்வி
ரூத் பாட்ரிக் ஒரு வங்கியாளர் மற்றும் வழக்கறிஞரான பிராங்க் பேட்ரிக் என்பவரின் மகளாவார்.  பிராங்க் நியு யார்க்கின்  இத்காவில் உள்ள கார்னெல் பல்கலைக்கழகத்திலிருந்து தாவரவியல் துறையில் ஒரு பட்டம் பெற்றவர். மேலும் ஒரு ஆர்வமுள்ள விஞ்ஞானியும் ஆவார்.  அவர் பெரும்பாலான நேரங்ங்களில்  ரூத் மற்றும் அவளுடைய சகோதரியை அழைத்துக் கொண்டு, ஞாயிற்றுக்கிழமைகளில்  நீரோடைகளில் கிடைக்கும் நுண்பாசிகளின் மாதிரிகள் சேகரித்து வந்தார்.  இது நுண்பாசிகளின் மீதும்  சுற்றுச்சூழலிலும் வாழ்நாள் முழுவதும் ஆர்வம் ஏற்படக் காரணமாக இருந்தது.  ரூத் பாட்ரிக் இது குறித்து கீழ்க்கண்டவாறு நினைவுபடுத்துகிறார்.  *"எல்லாவற்றையும் சேகரித்தேன்: புழுக்கள், காளான்கள், செடிகள், பாறைகள்.* என அனைத்தையும் சேகரித்தேன். எனக்கு நன்றாக நினைவில் இருக்கிறது ,  *என் தந்தை நூலகத்தில் தனது பெரிய மேசை யின் மேற்புறத்தை இழுத்து , அதிலிருந்த நுண்ணோக்கியை இழுத்து  மேசையில் வைத்தபொழுது  எனக்கு கிடைத்த உணர்வை நான் நினைவில் வைத்துக் கொள்கிறேன் ... இது அற்புதமானது, முழு உலகத்தையும்  ஒரு சாளரத்தின் வழியே பார்க்கும். உணர்வு அது"*  ரூத், மிசௌரியில், கன்சாஸ் நகரில் உள்ள சன்செட் மலை பள்ளியில் பயின்றார். 1925 இல் பட்டம் பெற்றார். பாட்ரிக் தென் கரோலினாவின் , ஹார்ட்ஸ்வில்லில் இருந்த  பெண்கள் கல்லூரியில் இணைய விரும்பினார் ஆனால் அவரது தாயார்  கோக்கர் கல்லூரியில்  இணையச் சொல்லி வலியுறுத்தினார், ஆனால் கோக்கர் கல்லூரியில் திருப்திகரமான கல்வியை வழங்குவதில்லை என்ற கோபத்தில், அவளுடைய தந்தை கோடைக்காலப் படிப்புகளுக்கு ஏற்பாடு செய்தார். அவர் 1929 இல் வர்ஜீனியா பல்கலைக்கழகத்தில் சேர்ந்தார், 1931 இல் முதுகலைப் பட்டம் பெற்றார். அதன் பின் 1934 இல் முனைவர் பட்டத்தைப் பெற்றார்.

## மேற்கோள்கள்

பகுப்பு:அமெரிக்க சூழலியலாளர்கள்
பகுப்பு:2013 இறப்புகள்
பகுப்பு:1907 பிறப்புகள்
தங்க மனசுக்காரன்

**தங்க மனசுக்காரன்** (Thanga manasukkaaran) 1992 ஆம் ஆண்டு முரளி, சிவரஞ்சனி நடிப்பில், இளையராஜா இசையில், இராஜவர்மன் இயக்கத்தில், ஆர். தனபாலன் தயாரிப்பில் வெளிவந்த தமிழ்த் திரைப்படமாகும்.

## கதைச் சுருக்கம்
பாடாகரான முருகேஷ் என்கிற முருகன் (முரளி) தன் இசைக்குழுவுடன் ஒரு கிராமத்திற்கு வருகிறான். அந்தக் கிராமத்தைச் சேர்ந்த செல்லக்கிளி (சிவரஞ்சனி) பல வருடங்களுக்கு முன் சிறுவயதில் காணாமல்போன தன் காதலன் முருகனுக்காகக் காத்திருக்கிறாள். அவளது உறவினரான துரைப்பாண்டி (ஜி. எம். சுந்தர்) அவளைத் திருமணம் செய்ய விரும்புகிறான். செல்லக்கிளி யாருக்காக காத்திருக்கிறாளோ தொலைந்துபோன அவளின் காதலன் தான்தான் என்று அவளுக்குப் புரியவைக்கிறான் முருகேஷ். மேலும் தான் ஊரைவிட்டுச் சென்றதற்கானக் காரணத்தையும் அவளிடம் கூறுகிறான்.

கடந்தகால கதை: செல்லக்கிளியின் தந்தை (விஜயகுமார்) அவளை ஆதரவற்ற அனாதையாக இருந்தாலும் நல்லவனான முருகனுக்குத் திருமணம் செய்ய விரும்புகிறார். செல்லக்கிளியின் அத்தை யசோதை (சி. ஆர். சரஸ்வதி) தன் மகன் துரைப்பாண்டிக்கு செல்லக்கிளியைத் திருமணம் செய்ய விரும்புகிறாள். எனவே சிறுவயதிலேயே முருகனை மிரட்டி ஊரைவிட்டுத் துரத்துகிறாள். ஊரை விட்டு போன முருகன் பாடகனாகிறான். தன் காதலி  செல்லக்கிளியை மறக்க முடியாததால் அவளைத் தேடிவருகிறான்.

முருகன் திரும்பிவந்ததை அறியும் துரைப்பாண்டி மற்றும் யசோதை இருவரும் செல்லக்கிளியின் தந்தையிடம் முருகன் யார் என்பதை மறைத்து, எங்கிருந்தோ வந்த அவனை செல்லக்கிளி காதலிக்கிறாள் என்று பொய்யுரைக்கின்றனர். இதையறிந்த அவள் தந்தை முருகனைப் பற்றிய உண்மையறியாமல் அவர்கள் காதலை எதிர்க்கிறார். இறுதியில் முருகேஷ் - செல்லக்கிளி திருமணம் நடந்ததா? என்பதே முடிவு.

## நடிகர்கள்

* முரளி - முருகேஷ் என்ற முருகன் 
* சிவரஞ்சனி - செல்லக்கிளி 
* விஜயகுமார் - செல்லக்கிளியின் தந்தை 
* கவுண்டமணி 
* செந்தில் - சுண்டல் 
* சி. ஆர். சரஸ்வதி - யசோதை 
* எம். என். நம்பியார் - சதா சுவாமி 
* எஸ். என். லட்சுமி - செல்லக்கிளியின் பாட்டி 
* பயில்வான் ரங்கநாதன் 
* ஷர்மிலி - மூக்கம்மா 
* ரமேஷ்குமார் 
* ரஞ்சித் 
* குள்ளமணி
* சகாதேவன் 
* மகாதேவன்

## இசை
இத்திரைப்படத்திற்கு இளையராஜா இசையமைத்திருந்தார். பாடல் வரிகளை கங்கைஅமரன், காமகோடியன், பிறைசூடன் ஆகியோர் எழுதியிருந்தனர்.

## மேற்கோள்கள்
 

பகுப்பு:1992 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:முரளி நடித்த தமிழ்த் திரைப்படங்கள்
பகுப்பு:விஜயகுமார் நடித்த திரைப்படங்கள்
ஆனந்த விகடன் சினிமா விருதுகள்

**ஆனந்த விகடன் சினிமா விருதுகள்** என்பது ஆனந்த் விகடன் இதழ் சார்பாக தமிழக திரைத்துறையினருக்கு வருடாந்திர விருது வழங்கும் விழாவாகும். 2008 இல் இந்த விருது முதன்முதலாக அறிமுகம் செய்யப்பட்டது. இந்த நிகழ்ச்சி சன் தொலைக்காட்சியில் ஒளிபரப்பானது.

### சிறந்த திரைப்படம்
{| class="wikitable"
|-
! ஆண்டு !! விருது பெறுபவர் !! திரைப்படம் !! குறிப்புகள்
|-
| 2007 || ஸ்டுடியோ கிரீன் || *[[பருத்திவீரன்]]* ||style="text-align:center;" rowspan="12" |
|-
| 2008 ||  ஹித்தீஸ் ஜபாக் || *[[அஞ்சாதே (திரைப்படம்)|அஞ்சாதே]]*
|-
| 2009 || சசிக்குமார் || *[[பசங்க (திரைப்படம்)|பசங்க]]*
|-
| 2010 || ஜான் மேக்ஸ் || *[[மைனா (திரைப்படம்)|மைனா]]*
|-
| 2011 || எஸ். கதிரேசன் || *[[ஆடுகளம் (திரைப்படம்)|ஆடுகளம்]]*
|-
| 2012 ||என். சுபாஷ் சந்திரபோஸ் லிங்குசாமி || *[[வழக்கு எண் 18/9]]*
|-
| 2013 || பாலா || *[[பரதேசி (2013 திரைப்படம்)|பரதேசி]]*
|-
| 2014 || என். சுபாஷ் சந்திரபோஸ் லிங்குசாமி || *[[சதுரங்க வேட்டை]]*
|-
| 2015 || தனுசுவெற்றிமாறன் || *[[காக்கா முட்டை (திரைப்படம்)|காக்கா முட்டை]]*
|-
| 2016 || தனுசுவெற்றிமாறன் || *[[விசாரணை (திரைப்படம்)|விசாரணை]]*
|-
| 2017 || ஜெ. ராஜேஷ் || *[[அறம் (திரைப்படம்)]]*
|-
| 2018 || விஜய் சேதுபதி || *[[மேற்குத் தொடர்ச்சி மலை (திரைப்படம்)|மேற்கு தொடர்ச்சி மலை]]*
|-2019 || பி. எல். தேனப்பன் || *[[பேரன்பு (திரைப்படம்)|பேரன்பு]]*

### சிறந்த இயக்குநர்

### சிறந்த நடிகர்

### சிறந்த நடிகை

### சிறந்த துணை நடிகர்

### சிறந்த துணை நடிகை

## ஆதாரங்கள்

## வெளி இணைப்புகள்
* Ananda Vikatan Cinema Awards on யூடியூப்
* Ananda Vikatan Cinema Awards Official Website.

பகுப்பு:தமிழ்த் திரைப்பட விருதுகள்
பகுப்பு:தமிழக விருதுகள்
லகாசு

**லகாசு**  (**Lagash**) சுமேரியம் or [ŠIR.BUR].LAKI, "storehouse;" அக்காதியம்அ: *Nakamtu*;

பண்டைய மெசொப்பொத்தேமியாவின் தற்கால ஈராக் நாட்டின் திகார் மாகாணாத்தில் உள்ள *டெல் அல் ஹிபா*  நகரத்தில்,  பண்டைய லகாஸ் நகரத்தின் தொல்லியல் களம் உள்ளது. பண்டைய லகாஸ் நகரம் புறாத்து ஆறு - டைகிரிஸ் ஆறு கலக்குமிடத்திலிருந்து வடமேற்கே, பண்டைய உரூக் நகரத்திற்கு கிழக்கே 22 கி.மீ. தொலைவில் உள்ளது. பண்டைய லகாஸ் நகரத்தின் தற்கால பெயர் *அல் ஹிபா* ஆகும். கிமு 2500 ஆண்டுகள் பழையான   இந்நகரம் பண்டைய அண்மை கிழக்கின் நகரங்களில் ஒன்றாகும். மேலும் இந்நகரம் லகாஸ் இராச்சியத்தின் தலைநகராக விளங்கியது.

லகாஸ் நகர இராச்சியத்தை முதலாம் லகாஸ் வம்ச மன்னர்களும், இரண்டாம் லகாஸ் வம்ச மன்னர்கள் கிமு 2500 முதல் கிமு 2110 வரை ஆண்டனர்.

## தொல்லியல்
லகாஸ் தொல்லியல் களம் 400 முதல் 600 ஹெக்டேர் (990 - 1,480 ஏக்கர்) பரப்பளவு கொண்டது. லகாஸ் தொல்லியல் களத்தை முதன் முதலில் 1887-இல் அகழ்வாய்வு செய்தவர் இராபர்ட் கோல்டுவே ஆவார். லகாஸ் தொல்லியல் களத்தை 1953-இல் மீண்டும் தொர்கில்டு மற்றும் ஜேக்கப்சன்  ஆய்வு செய்தனர். இறுதியாக 1990-இல் லாகஸ் தொல்லியல் களத்தை 12 ஆண்டுகள் ஆய்வு செய்து  ஒரு கோயிலை கண்டுபிடித்தனர்.
### லகாசு நகரத்தின் தொல்பொருட்கள்

File:Vase Entemena Louvre AO2674.jpg| ஆப்பெழுத்துகளில் பொறிக்கப்பட்ட வெள்ளிப் பாத்திரம் 
File:Gudea of Lagash Girsu.jpg|லகாஸ் இராச்சிய மன்னர்
File:This cuneiform text gives the city of Umma's account of its long-running border dispute with Lagash. Circa 2350 BCE. From Umma, Iraq. The British Museum, London.jpg|கிமு 2350 காலத்திய ஆப்பெழுத்து குறிப்புகளுடன் கூடிய சாசனம் 
File:The cuneiform text states that Enannatum I reminds the gods of his prolific temple achievements in Lagash. Circa 2400 BCE. From Girsu, Iraq. The British Museum, London.jpg| ஆப்பெழுத்து சாசனம், கிமு 2400
File:Vessel fragment depicting the goddess Nisaba (?) and an inscription from Entemena, ruler of Lagash, circa 2430 BC, chlorite, Pergamon Museum, Berlin.jpg|சுமேரியக் கடவுள் மற்றும் லகாஸ் இராச்சிய மன்னர், கிமு 2430


## இதனையும் காண்க
* சுமேரியா
* மெசொப்பொத்தேமியா 
* பண்டைய அண்மை கிழக்கின் நகரங்கள்

## அடிக்குறிப்புகள்

## மேற்கோள்கள்
*Robert D. Biggs, Inscriptions from al-Hiba-Lagash : the first and second seasons, Bibliotheca Mesopotamica. 3, Undena Publications, 1976, 
*E. Carter, A surface survey of Lagash, al-Hiba, 1984, Sumer, vol. 46/1-2, pp.&nbsp;60–63, 1990
*Donald P. Hansen, Royal building activity at Sumerian Lagash in the Early Dynastic Period, Biblical Archaeologist, vol. 55, pp.&nbsp;206–11, 1992
*Vaughn E. Crawford, Lagash, Iraq, vol. 36, no. 1/2, pp.&nbsp;29–35, 1974
*R. D. Biggs, Pre-Sargonic Riddles from Lagash, Journal of Near Eastern Studies, vol. 32, no. 1/2, pp.&nbsp;26–33, 1973
*

## வெளி இணைப்புகள்
*Lagash excavation site photographs at the Oriental Institute 
*Lagash Digital Tablets at CDLI
*The Al-Hiba Publication Project
*The Al-Hiba Publication Project - digitization

பகுப்பு:பண்டைய நகரங்கள்
பகுப்பு:பண்டைய வரலாறு
பகுப்பு:மெசொப்பொத்தேமியாவின் வரலாறு
பகுப்பு:மெசொப்பொத்தேமியா
பகுப்பு:பண்டைய அண்மைக் கிழக்கின் நகரங்கள்
பகுப்பு:அண்மைக் கிழக்கு நாடுகளின் தொல்லியல்
பகுப்பு:ஈராக்கின் தொல்லியற்களங்கள்
2-மெத்தில்தயோபீன்

**2-மெத்தில்தயோபீன்** (*2-Methylthiophene*) என்பது CH3C4H3S. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமக் கந்தகச் சேர்மம் என்று இது வகைபடுத்தப்படுகிறது. நிறமற்ற 2-மெத்தில்தயோபீன் தீப்பற்றி எரியக்கூடிய ஒரு நீர்மமாகும். தயோபீன்-2-கார்பாக்சால்டிகைடை உல்ப் கிசுனர் ஒடுக்க வினைக்கு உட்படுத்தி 2-மெத்தில்தயோபீன் உற்பத்தி செய்யப்படுகிறது.  
## இதையும் காண்க
* 3-மெத்தில்தயோபீன்  

## மேற்கோள்கள்

பகுப்பு:தயோபீன்கள்
நாட்டுப்புற நாயகன்

**நாட்டுப்புற நாயகன்** (***Nattupura Nayagan***), ராம நாராயணன் இயக்கி, 1997 ஆம் ஆண்டு வெளிவந்த இந்தியத் தமிழ்த் திரைப்படமாகும். செல்வா, ஸ்வாதி மற்றும் பலர் நடித்துள்ளனர். எஸ். ஏ. ராஜ்குமார் இசையமைத்த இப்படம், 4 ஜூலை 1997 ஆம் தேதி வெளிவந்தது.

## நடிகர்கள்
* செல்வா - அல்லிமுத்து
* ஸ்வாதி - ரஞ்சனி
* ஆர். சுந்தர்ராஜன் - சிக்கல் சிங்காரவேலன் (அல்லிமுத்து அப்பா)
* கரை சுப்பையா - நாதஸ்வர வித்வான்
*மணிவண்ணன்
*மா. நா. நம்பியார் - குப்புசாமி
*வெண்ணிற ஆடை மூர்த்தி
*ஜெய்கணேஷ்- பண்ணையார் (ரஞ்சனி அப்பா)
*சரோஜாதேவி- ராதா (ரஞ்சனி அம்மா)
*கோவை சரளா - பவளக்கொடி (அல்லிமுத்து அம்மா)
*மனோ
*குமரிமுத்து
* ஜோதி மீனா - வள்ளி
* பெரிய கருப்பு தேவர்
* போண்டா மணி
* மார்த்தாண்டம்
* குள்ளமணி 
* ஆர். கே. - மருத்துவர்

## கதைச்சுருக்கம்
கிராமத்தை சார்ந்த கரகாட்ட குழுவின் முக்கிய வித்வான் அல்லிமுத்து (செல்வா). லண்டனில் படித்த ரஞ்சனி (ஸ்வாதி) தனது கிராமத்திற்கு திரும்புகிறாள். அவள் பணக்கார பண்ணையாரின் மகளாவாள். அதிக வேறுபாடுகள் இருந்தாலும், அல்லிமுத்துவும் ரஞ்சனியும் காதலில் விழிக்கிறார்கள்.

அவ்வாறாக ஒரு முறை, டெல்லியில் வாசிக்கும் பொழுது பிரித்தானிய பெண் ஒருத்தியை சந்திக்கிறான் அல்லிமுத்து. ரஞ்சனியை புறக்கணித்து, அந்த பிரித்தானிய பெண்ணுடன் அதிக நேரம் அல்லிமுத்து செலவிடுவதால், மனமுடைந்து போகிறாள் ரஞ்சனி. மேலும் அல்லிமுத்து ரஞ்சனியை காதல் செய்யவில்லை என்று கூறி ரத்த வாந்தி எடுத்து மயங்கி விழுகிறான் அல்லிமுத்து. டெல்லியில் நடந்தது என்னவென்று அந்த பிரித்தானிய பெண் ரஞ்சனியிடம் கூறுகிறாள்.

டெல்லியில் கரகாட்டம் சொல்லிக்கொடுக்கும் பொழுது ரத்தத்துடன் இருமிய அல்லிமுத்துவை மருத்துவர்கள் சோதனை செய்து, ரத்தப் புற்றுநோய் இருப்பதாக தெரிவித்தனர். அதை ரஞ்சனியிடமிருந்து மறைக்க முடிவு செய்து, ரஞ்சனி வெறுக்கும் வண்ணம் நடந்து கொண்டான் அல்லிமுத்து.

பின்னர், லண்டனில் இருந்து மருத்துவர்கள் வரவழைக்கப்பட்டு, புற்றுநோய்க்கு சிகிச்சை அளிக்கப்பட்டு, அல்லிமுத்து குணமடைந்தானா என்பதே மீதிக் கதையாகும்.

## இசை
கங்கை அமரன், ஆர். சுந்தர்ராஜன், கஸ்தூரி ராஜா, அகத்தியன், இ.எஸ். மூர்த்தி, ராம நாராயணன் எழுதிய பாடல்களுக்கு, எஸ். ஏ. ராஜ்குமார் இசை அமைத்தார்.

# ஆணையிடு - மலேசியா வாசுதேவன் 
# ஆறுரு வீதியிலே - யுகேந்திரன், தேவி
# தூ தூ துபிதூ - அனுபமா 
# நேத்து புடிச்ச - கே. எஸ். சித்ரா, சுரேஷ் பீட்டர்ஸ் 
# தேவர் பொறந்த - டி. எல். மகராஜன், தேவி
# வெத்தல வெத்தல  - மனோ, சுவர்ணலதா

## படக்குழுவினர்
இயக்கம்/திரைக்கதை - ராம நாராயணன்

தயாரிப்பு - ராம சுப்பையா, கருமாரி கந்தசாமி, ஜே. துரை

வசனம் - புகழ்மணி

ஒளிப்பதிவு - பேபி பிலிப்ஸ்

தொகுப்பு - பாபு ராஜ்

## மேற்கோள்கள்

பகுப்பு:1997 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
பகுப்பு:சரோஜாதேவி நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
மரிஜா ஜிம்புடாஸ்

**மரிஜா ஜிம்புடாஸ்** (லிதுவேனியர்:*Marija Gimbutienė*; ஜனவரி 23, 1921 - பிப்ரவரி 2, 1994)  ஒரு "லிதுவேனிய-அமெரிக்க தொல்பொருள் அறிவியலாளர்" மற்றும் மானிடவியலாளர் ஆவார். முந்தைய இந்தோ-ஐரோப்பியத் தாயகத்தின் பாண்டிக் ஸ்டெப்பி புல்வெளிப் பிரதேசங்களில், இவரது புதிய கற்கால, வெண்கலக்கால,   பழைய ஐரோப்பியக்  கலாச்சாரங்கள் மற்றும் குர்கன் கருதுகோள் பற்றிய ஆய்வுகள் ஆகியவற்றால் அறியப்பட்டார். 
## சுயசரிதை
மத்திய லிதுவேனியா குடியரசின் தலைநகரான  வில்னியஸ் எனுமிடத்தில் மரிஜா பிருட்டே அல்சிகாயிட் பிறந்தார். தந்தை வெரோனிகா ஜனுலாயிடைடே-அல்சீக்கேன், தாயார் டானியெலியூஸ் அல்சீகா ஆகியோர் ஆவர். அவரது பெற்றோர்கள் லித்துவேனிய அறிவாளர்கள் அவையின் உறுப்பினர்கள் ஆவார்கள்.

அவரது தாயார் 1908 ஆம் ஆண்டிலேயே பெர்லினின் பல்கலைக்கழகத்தில் கண் மருத்துவத்தில் முனைவர் பட்டம் பெற்றவரும், லித்துவேனியாவின் முதல் பெண் மருத்துவரும் ஆவார் அதே நேரத்தில் அவரின் தந்தை 1910 ஆம் ஆண்டில் தார்ட்டு பல்கலைக்கழகத்தில் மருத்துவ பட்டம் பெற்றார்.  1917 ரஷ்யப் புரட்சிக்குப் பிறகு, மரிஜாவின் பெற்றோர் தலைநகரில் முதல் லிதுவேனியன் மருத்துவமனையை நிறுவினர். இந்த காலகட்டத்தில், அவரின் தந்தையும் *வில்னியஸ் சோடிஸ்* என்ற செய்தித்தாளையும் கலாச்சார இதழான *வில்னியஸ் ஸ்வீசா* என்ற இதழையும் வெளியிட்டு வந்தார்.  போலிஸ் லிதுவேனியப் போரின் போது  லிதுவேனிய சுதந்திரத்தின் வெளிப்படையானஆதரவாளராகவும்  இருந்தார்.

மரிஜாவின் பெற்றோர்கள் பாரம்பரிய லிதுவேனிய நாட்டுப்புற கலைஞர்களாக இருந்தனர், அடிக்கடி  இசைக்கலைஞர்கள், எழுத்தாளர்கள் மற்றும் ஆசிரியர்களைத்  தங்கள் வீட்டிற்கு அழைக்கப்பட்டனர், இதில் வைடுனாஸ் , ஜுஜாஸ் டூமாஸ்-வைசகண்டாஸ் , மற்றும் ஜோனஸ் பசனாவாசியஸ் ஆகியோர் அடங்குவர்.  இவ்வாறு வலுவான கலாச்சாரப் பின்னணியுடன் வளர்ந்ததாக மரிஜா குறிப்பிடுகிறார.  எழுத்தாளர்கள் மற்றும் கலைஞர்களான வைடுனாஸ், டுமாஸ்-வைசகண்டாஸ், பசனாவாசியஸ் ஆகியோருடன் பழகுவதற்கு எனக்கு வாய்ப்பு கிடைத்தது.  நான் நான்கு அல்லது ஐந்து வயது இருக்கும்போது, நான் பசானவச்சியஸின் நாற்காலியில் எளிதாக உட்கார்ந்து கொள்வோன். அச்சமயத்தில் என்னை நான் நன்றாக உணருவேன்.  பின்னர், என்னுடைய முழு வாழ்வு முழுவதும், பசனாவசியசின் சேகரிக்கப்பட்ட நாட்டுப்புறக் கலை எனக்கு மிகவும் அசாதாரணமாக இருந்தது.  1931 ஆம் ஆண்டில், லிபியாவின் தற்காலிக தலைநகரமான கவுனஸில் தனது பெற்றோருடன் மரிஜா குடியேறினார், அங்கு அவர் படிப்பை தொடர்ந்தார்.  அவரது பெற்றோர்கள் பிரிந்த பிறகு, அவரது தாய் மற்றும் சகோதரர் வைட்டோவாஸுடன் கவுனாஸ்  என்ற இடத்தில் வாழ்ந்தார்.  ஐந்து ஆண்டுகளுக்கு பின்னர், அவரின் தந்தை திடீரென்று இறந்தார்.  தனது தந்தையின் மரணத்தில், தான் ஒரு அறிஞராகப் படித்து உயர்வதாக உறுதியளித்தார்: "  நான் என்னவாக இருக்க வேண்டும் திடீரென்று நான் நினைத்தேன்,  என் வாழ்க்கையில் நான் என்னவாகவேண்டும் என நினைத்தேனோ, அதைச் செய்தேன்.  பனிச்சறுக்கு, மிதிவண்டி சவாரி, நீச்சல்  ஆகியவற்றிற்கான விளையாட்டுகளில் நான் மிகவும் பொறுப்பற்றவளாக இருந்தேன். பின் நான் முற்றிலும் மாறினேன், படிக்கத் தொடங்கினேன்."  என்று அவர் இதனைக் குறிப்பிடுகிறார்.

1941 இல், அவர் கட்டிடக் கலைஞரான ஜூர்கிஸ் ஜிம்புடாஸ் என்பவரை மணந்தார்.  இரண்டாம் உலகப் போரின்போது , 1940-41 மற்றும் 1941-43 ஆகிய ஆண்டுகளில் சோவியத் மற்றும் ஜெர்மனிய ஆக்கிரமிப்புகளின் கீழ் மரிஜா ஜிம்புடாஸ் வாழ்ந்தார். 
## மேற்கோள்கள்

பகுப்பு:பெண் தொல்லியலாளர்கள்
பகுப்பு:அமெரிக்கத் தொல்லியலாளர்கள்
பகுப்பு:1994 இறப்புகள்
பகுப்பு:1921 பிறப்புகள்
பகுப்பு:ஐக்கிய அமெரிக்கப் பெண்ணியவாதிகள்
முதல்வர் மகாத்மா

**முதல்வர் மகாத்மா** (*Mudhalvar Mahatma* (இப்படம் *Welcome Back Gandhi* என்றும் அறியப்படுகிறது) என்பது  ஏ. பாலகிருஷ்ணன் இயக்கிய, 2012 ஆண்டு வெளியான ஒரு தமிழ்த் திரைப்படமாகும். இப்படமானது 2014 சனவரி 30 அன்று ஆண்டு வெல்கம் பேக் காந்தி என்ற பெயரில் இந்தியில் வெளியானது.  இப்படத்தில் மகாத்மா காந்தியாக எஸ். காமராஜ் நடித்துள்ளார். இப்படத்தில் பாடல் வரிகளை பரத் ஆச்சார்யா எழுத,   இளையராஜா இசையமைத்துள்ளார்.  காந்தி இன்னும் உயிருடன் இருந்திருந்தால் அல்லது நவீன இந்தியாவுக்கு மீண்டும் வந்தால் எப்படி நடந்துகொள்வார் என்பதாக இத்திரைப்படத்தின் கதை உள்ளது. பட வெளியீட்டுக்குப் பிறகு படத்தின் எட்டு பாடல்கள் வெளியிடப்பட்டன.

முதல்வர் மகாத்மா படத்தின் படப்பிடிப்பானது 2012இல் சென்னையில் 40 நாட்கள் நடந்தன. படமானது மூன்று கோடி செலவில் தயாரிக்கப்பட்டது.

## கதை
60 ஆண்டு காலத்திற்கு பிறகு, காந்தி (எஸ் கனகராஜ்) தனது சத்தியாக்கிரக இயக்கத்தை மீண்டும் தொடர இந்தியாவுக்கு திரும்புவதும், அதனால் ஏற்படும் நிகழ்வுகளுமே கதை.

## நடிகர்கள்

* எஸ். காமராஜ் மகாத்மா காந்தியாக
* அனுபம் கெர் இந்தியாவின் ஒரு மாநில முதலமைச்சராக
* மன்வி காக்ரூ
* வி. எஸ். ராகவன்
* சத்தியேந்திரா
* தீனதயாளன்
* கிருஷ்ணம்மாள் ஜெகன்னாதன்

## வரவேற்பு
*[[தி இந்து]]* பத்திரிக்கையானது முதல்வர் மகாத்மா படத்துக்கு நேர்மறையான விமர்சனத்தை அளித்தது. "இப்படம் உன்னதமான, துணிச்சலான முயற்சி, இதுபோன்ற ஒரு நேர்மையான திரைப்படத்தில் முதலீடு செய்த திரைப்பட தயாரிப்பாளரை பாராட்ட வேண்டும்" என்றது.

## மேற்கோள்கள்

பகுப்பு:2012 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2014 இந்தித் திரைப்படங்கள்
பகுப்பு:மகாத்மா காந்தி குறித்த திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:இந்திய இந்தித் திரைப்படங்கள்
தயோபீன்-2-கார்பாக்சால்டிகைடு

**தயோபீன்-2-கார்பாக்சால்டிகைடு** (*Thiophene-2-carboxaldehyde*) என்பது C4H3SCHO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமக் கந்தகச் சேர்மம் என்று இது வகைபடுத்தப்படுகிறது. நிறமற்ற இச்சேர்மம் சேமித்து வைக்கப்பட்டால் பெரும்பாலும் பிசின் போல மாறுகிறது. எப்ரோசார்ட்டன், அசோசெமைடு, தெனிபோசைடு போன்ற பல்வேறு வகையான மருந்துகள் தயாரிப்பில் தயோபீன்-2-கார்பாக்சால்டிகைடு ஒரு முன்னோடிச் சேர்மமாகப் பயன்படுகிறது.

## தயாரிப்பு

தயோபீனை வில்சுமேயர் வினைக்கு உட்படுத்தி தயோபீன்-2-கார்பாக்சால்டிகைடு தயாரிக்கப்படுகிறது. தயோபீனை குளோரோமெத்திலேற்றம் செய்தும் இதைத் தயாரிக்கலாம்.. 
 
## மேற்கோள்கள்

பகுப்பு:தயோபீன்கள்
பகுப்பு:ஆல்டிகைடுகள்
லீஸ் மெயிட்னர்

**லீஸ் மெயிட்னர்** ( Lise meitner   ; 7 நவம்பர் 1878 - 27 அக்டோபர் 1968) ஒரு ஆஸ்திரிய-சுவீடிய இயற்பியலாளர் ஆவார். கதிரியக்கம் மற்றும் அணு இயற்பியலில்  ஆய்வுகள் செய்தவர்.  மெயிட்னர், ஓட்டோ ஹான் மற்றும் ஓட்டோ ராபர்ட் ஃப்ரிச் ஆகிய  விஞ்ஞானிகள் தலைமையிலான  சிறிய குழு, யுரேனியம் அணுக்கருவைப் பிளக்கும் போது  அது கூடுதலாக  நியூட்ரான்களை உறிஞ்சிக்கொள்கிறது என்ற ஆய்வு முடிவை 1939 ஆம் ஆண்டின் முற்பகுதியில் வெளியிட்டனர்.  யுரேனியம் அணுவை இரண்டு சிறிய அணுக்கருவாக பிளக்கும் பொழுது கூடவே, நிறைந்த ஆற்றலையும் வெளிப்படுத்த வேண்டும் என்ற  செயல்முறைகளை மெயிட்னர், ஓட்டோ ஹான் மற்றும் ஓட்டோ ராபர்ட் ஃப்ரிச் ஆகிய  விஞ்ஞானிகள் புரிந்து கொண்டனர்.  அணு உமிழ்வு மூலம்  அணு உலைகளால்  வெப்பம் மற்றும் மின்சாரம் உற்பத்தி செய்யப்படுகிறது.  இரண்டாம் உலகப் போரின்போது அமெரிக்காவில் உருவாக்கப்பட்டு, 1945 ல் ஜப்பானுக்கு எதிராக பயன்படுத்தப்பட்ட அணு ஆயுதங்களின் அடிப்படைகளில் இதுவும் ஒன்று.

மெயிட்னர் பெரும்பாலான நேரங்களை ஜெர்மனியின் பெர்லினில் தனது அறிவியல் அனுபவத்தைப் பெறுவதற்காகச் செலவழித்தார், அங்கு அவர் இயற்பியல் பேராசிரியராகவும், கைசர் வில்ஹெல்ம் இன்ஸ்டிடியூட்டில்  இயற்பியல் துறைத் தலைவராகவும் இருந்தார்; ஜெர்மனியில் இயற்பியல் முழுநேரப் பேராசிரியராகப் பணியாற்றிய முதல் பெண்மணி மெயிட்னர் ஆவார்.  நாஜி ஜேர்மனியின் யூத-எதிர்ப்பு  நியூரம்பெர்க் சட்டங்கள் காரணமாக 1930 களில் இந்த பதவிகளை அவர் இழந்தார். 1938 இல் அவர் சுவீடன் சென்று அங்கு அவர் பல ஆண்டுகளாக வாழ்ந்து, இறுதியில் ஸ்வீடிஷ் குடியுரிமையைப் பெற்றார்.

மெயிட்னர் அவரது வாழ்வில் தாமதமாகத்தான் பல விருதுகளையும் கௌரவங்களையும் பெற்றார். 1944 இல்  ஓட்டோ ஹான் வேதியலுக்கான நோபல் பரிசைப் பெற்றார். ஆனால் மெயிட்னருடன் ஓட்டோ ஹான் இவ்விருதைப் பகிர்ந்து கொள்ளவில்லை . இது வேதியல் அணுகுமுறையில் மெயிட்னருடைய நீண்ட கால கூட்டுப் பணியாளர் ஓட்டோ ஹானுக்கு தனிப்பட்ட முறையில் வழங்கப்பட்டது.  1990 களில், ஓட்டோஹானுக்கு நோபல் பரிசைத் தீர்மானித்த அக்குழுவின் கோப்புகள் மீண்டும் பார்வையிடப்பட்டன. அந்தத் தகவல்களின் அடிப்படையில்  பல அறிவியலாளர்களும் பத்திரிகையாளர்களும் நோபல் பரிசுக்கான மெயிட்னரின் விலக்கு "அநீதி" என்று குறிப்பிட்டனர். இறப்புக்குப் பின்னர் மெயிட்னருக்கு பல்வேறு விருதுகளும் கௌரவங்களும் வழங்கப்பட்டது. 1992 ஆம் ஆண்டில் ஒரு வேதியல் தனிமத்திற்கு 109 மெய்ட்னீரியம் என இவரது நினைவாகப் பெயரிடப்பட்டது .  நோபல் பரிசு வழங்கப்படாத போதிலும், 1962 ஆம் ஆண்டில் லிண்டாவ் நோபல் பரிசு பெற்றோர் கூட்டத்தில் கலந்துகொள்ள லீஸ் மீட்னர் அழைக்கப்பட்டார்.

## மேற்கோள்கள்

பகுப்பு:1968 இறப்புகள்
பகுப்பு:1878 பிறப்புகள்
பகுப்பு:இயற்பியலாளர்கள்
பகுப்பு:ஆஸ்திரிய இயற்பியலாளர்கள்
பகுப்பு:ஆஸ்திரிய அறிவியலாளர்கள்
பகுப்பு:பெண் அறிவியலாளர்கள்
மதுரை மீனாட்சி (திரைப்படம்)

**மதுரை மீனாட்சி (**Madurai meenatchi) 1993 ஆம் ஆண்டு செல்வா மற்றும் ரஞ்சிதா நடிப்பில், மு. கருணாநிதியின்திரைக்கதை மற்றும் வசனத்தில், தேவா இசையில், பி. அமிர்தம் இயக்கத்தில், ஏ. குணநிதி தயாரிப்பில் வெளியான தமிழ்த் திரைப்படம் ஆகும்.

## கதைச்சுருக்கம்

மதுரை (செல்வா) போக்குவரத்துக்கு காவலராக பணிபுரிகிறார். காவல் ஆய்வாளராக பதவி உயர்வு பெறுவதே அவர் லட்சியம். அவர் தன் தாய் மரகதத்தோடு (சுஜாதா) வசிக்கிறார். அவருக்கும் உள்துறை அமைச்சர் உலகநாதனின் (கேப்டன் ராஜு) மகள் மீனாட்சிக்கும் (ரஞ்சிதா) மோதல் ஏற்படுகிறது. மீனாட்சி தன் தந்தையின் அதிகாரத்தைப் பயன்படுத்தி மதுரையை பணிமாற்றம் செய்து தன் வீட்டின் பாதுகாவலராக மாற்றுகிறாள். தன் வீட்டுவேலைகளை செய்யச்சொல்லி மதுரையை அவமானப்படுத்துகிறாள்.

குமாரசாமி (விஜயகுமார்) அவரின் சகோதரன் குலசேகரன் (நாசர்) மற்றும் குலசேகரன் மனைவி கோமதி (சபிதா ஆனந்த்) ஆகியோர் பார்வையற்றவர்களுக்கான சிறப்புப் பள்ளியை தங்களுக்குச் சொந்தமான கட்டிடத்தில் நடத்தி வருகின்றனர். பிரதம அமைச்சர் அந்தக் கட்டிடத்தை வாங்க உலகநாதன் மூலம் முயற்சிக்கிறார். அவர்கள் அதை கொடுப்பதற்கு மறுப்புத் தெரிவிக்கவே தனது அடியாட்கள் மூலம் குமாரசாமியைக் கொலை செய்கிறார் உலகநாதன்.

தன் வீட்டுப் பாதுகாவலில் இருக்கும் மதுரையை மீனாட்சி காதலிக்கிறாள். மதுரையும் அவளைக் காதலிக்கிறான். இதை அறியும் உலகநாதன் மதுரையை உடனே பணிமாற்றம் செய்கிறான். உலகநாதன் மற்றும் காவல் ஆய்வாளர் ருத்ரா (பிரதீப் சக்தி) இருவரும் சேர்ந்து குலசேகரனின் சொத்தை அபகரிக்கவும், மதுரையின் மீது பழி சுமத்தி சிறைக்கு அனுப்பவும் திட்டமிடுகின்றனர். அவர்கள் திட்டம் நிறைவேறியதா? அல்லது மதுரை அவர்கள் திட்டத்தை முறியடித்து மீனாட்சியைக் கரம் பிடித்தானா? என்பது மீதிக்கதை.

## நடிகர்கள்

* செல்வா - மதுரை 
* ரஞ்சிதா - மீனாட்சி 
* சுஜாதா - மரகதம் 
* நாசர் - குலசேகரன் 
* கேப்டன் ராஜு - உலகநாதன் 
* எஸ். எஸ். சந்திரன் - பிரம்மய்யா 
* விஜய் கிருஷ்ணராஜ் - ஸ்டீபன் 
* பிரதீப் சக்தி - ருத்ரா 
* பிரதாபச்சந்திரன் - நீதிபதி 
* விஜயகுமார் - குமாரசாமி 
* சந்திரசேகர் - டி. ஜி. பி.
* எம். ஆர். கிருஷ்ணமூர்த்தி 
* திடீர் கண்ணையா - மாடசாமி 
* சபிதா ஆனந்த் - கோமதி 
* விஜய சந்திரிகா

## இசை

படத்தின் இசையமைப்பாளர் தேவா. பாடலாசிரியர்கள் மு. கருணாநிதி மற்றும் வைரமுத்து.

## சர்ச்சை

அரசியல்வாதிகளை இப்படத்தில்  அவதூறு செய்திருப்பதாக உச்ச நீதி மன்றத்தில் இப்படத்திற்கு எதிராக வழக்கு தொடரப்பட்டது. அதை  உச்சநீதிமன்றம் தள்ளுபடி செய்தது.

## மேற்கோள்கள்

## வெளி இணைப்புகள்
*

பகுப்பு:மு. கருணாநிதி திரைக்கதை எழுதிய திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:1993 தமிழ்த் திரைப்படங்கள்
பகுப்பு:சுஜாதா நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
புளோரன்ஸ் ஆர். சபின்

**புளோரன்ஸ் ரேனா சபின்** (Florence Rena Sabin நவம்பர் 9, 1871 &ndash; அக்டோபர் 3, 1953) ஒரு அமெரிக்க மருத்துவ விஞ்ஞானி ஆவார்.  இவர் அறிவியல் துறையில் பெண்களுக்கு ஒரு முன்னோடியாக இருந்தார்; ஜான்ஸ் ஹாப்கின்ஸ் மருத்துவக் கல்லூரியில் முழுநேரப் பேராசிரியராகப் பணியாற்றிய முதல் பெண்மணியும், தேசிய அறிவியல் அகாடமியில் தேர்ந்தெடுக்கப்பட்ட முதல் பெண்மணியும் ஆவார். மருத்துவ ஆய்வுகளுக்கான  ராக்பெல்லர் மருத்துவ நிறுவனத்தின்  துறைத் தலைவராகவும் விளங்கினார். தனது ஓய்வு காலத்திற்குப் பின்பும், கொலராடோவில் ஒரு பொது சுகாதார ஆர்வலராக  தொழிலைத் தொடர்ந்தார், மேலும் 1951 இல்  இப்பணிகளுகாக லாஸ்கர் விருது பெற்றார்.

## ஆரம்ப வாழ்க்கை
கொலராடோவில்  செண்ட்ரல் சிட்டி எனுமிடத்தில்  செரெனா சபின் என்பவருக்கு நவம்பர் 9, 1871 இல் இளைய மகளாக புளோரன்ஸ் ரானா சாபின் பிறந்தார். புளோரன்சின் தாயார் ஓர் பள்ளி ஆசிரியராக இருந்தார். பின்னர் 1878 ஆம் ஆண்டில்  பிரசவத்துக்குப் பிந்தையத் தொற்றுக் காய்ச்சல் (செப்சிஸ்)  காரணமாக  அவர்  இறந்து போனார்.  அவரின் தந்தை ஜார்ஜ் கே. சபின் ஒரு சுரங்க பொறியாளர் ஆவார். அச்சுரங்கத்தில் குடும்பத்தாரோடு வசித்துக் கொண்டு அங்கு வேலையும் செய்து வந்தார்.  அவரது தாயின் மரணத்திற்குப் பின் புளோரன்சும் அவரது சகோதரி மேரியும் சிகாகோவில் தனது மாமா ஆல்பர்ட் என்பவரின் வீட்டில் வசித்து வந்தனர். அதன் பின்னர் தங்கள் தந்தை வழி தாத்தா பாட்டிகள் வசித்து வந்த வெர்மாண்ட் என்ற இடத்திற்கு இடம் பெயர்ந்தனர்.

அவரது குழந்தை பருவத்தில் சபின் ஒரு பியானோ கலைஞராக வேண்டும் என்று விருப்பம் கொண்டிருந்தார், இருப்பினும் இவர் இசைத் திறமையுடையவராக எப்பொழுதும் இருந்ததில்லை, உயர்நிலை பள்ளியில் படித்த பொழுது, அறிவியலில் கொண்ட கவனமானது, அவரது எதிர்காலத்தை மாற்றுவதற்குக் காரணமாயிற்று. 
## மேற்கோள்கள்

பகுப்பு:அமெரிக்கப் பெண் அறிவியலாளர்கள்
பகுப்பு:1953 இறப்புகள்
பகுப்பு:1871 பிறப்புகள்
புளோரன்ஸ் பி. சீபர்ட்

**புளோரன்ஸ் பார்பரா சீபர்ட்** (Florence Barbara Seibert, அக்டோபர் 6, 1897 - ஆகஸ்ட் 23, 1991) ஒரு அமெரிக்க உயிர் வேதியியலாளர் ஆவார்.  ஆன்டிஜென்களில்  புரதம் போலவே  தூய்மைப்படுத்தப்பட்ட  புரத வகைக் கெழுவை அடையாளம்  காணுதல் மற்றும்  தனிமைப்படுத்தவும்  நம்பகமான காசநோய்ப் பரிசோதனையின் வளர்ச்சியைப் பயன்படுதியதுமான ஆய்வுகளால் இவர் அறியப்படுகிறார்.  புளோரிடாவின் தேசியப் பெண்கள் அவையிலும், மற்றும் அமெரிக்க தேசிய மகளிர் அவையிலும் இடம் பெற்றுள்ளவர் ஆவார்.

## இளமையும் கல்வியும்
சீபர்ட்,  அக்டோபர் 6, 1897 அன்று, பென்சில்வேனியாவில் , ஜார்ஜ் பீட்டர் சீபீர்ட் மற்றும் பார்பரா (மெமர்மெட்) சீபர்ட் ஆகியோருக்கு மகளாகப் பிறந்தார்.  மூன்று வயதில், புளோரன்ஸ் இளம்பிள்ளை வாத நோயால் பாதிக்கப்பட்டார்.  அதனால் அவர் கால்களில் ப்ரேஸ் அணிந்திருந்தார்   அவரது வாழ்நாள் முழுவதிலும்  நொண்டியபடியே நடக்க வேண்டியிருந்தது.  சீபர்ட் தனது இளம் வயதில் புகழ்பெற்ற, பல விஞ்ஞானிகளின் வரலாறுகளைப் படித்திருந்தார். இது அவரது அறிவியல் ஆர்வத்தை  ஊக்கப்படுத்துவதாக இருந்தது.

சீபெர்ட், பால்டிமோரில் உள்ள கௌச்சர் கல்லூரியில் தனது இளங்கலை பட்டம் பெற்றார். 1918-ல்  கலை மற்றும் அறிவியல் கல்விகளில் உயர் இடம்பெற்றிருந்த மதிப்பு மிகு கல்வியான பை பேட்டா கப்பா என்ற கல்வியை முடித்தார்.  சீபர்ட்டும் அவரது வேதியியல் ஆசிரியர்களில் ஒருவரான ஜெஸி ஈ. மைனர் என்பவரும், நியூ ஜெர்ஸியிலுள்ள கார்பீல்ட் என்ற இடத்தில் உள்ள ஹேமர்ஸ்லி பேப்பர் மில் என்ற வேதியியல் ஆய்வுக்கூடத்தில் போர்-நேர வேலை செய்தனர்.

1923 இல் உயிர் வேதியியல் துறையில், சீபர்ட்  தனது முனைவர்  பட்டத்தை யேல் பல்கலைக்கழகத்தில் பெற்றார். யேலில் அவர் லபயெட் மெண்டல்  என்பவரின் கீழ் பால் புரதங்களின் நரம்பு ஊசி பற்றிய ஆய்வு மேற்கொண்டார்.  இந்த புரதங்களை பாக்டீரியா மாசுபட்டிருப்பதிலிருந்து தடுக்க ஒரு முறையை அவர் உருவாக்கியிருந்தார்.  1921 - 1922 களில் யேல் பல்கலைக்கழகத்தில்  வான் மீட்டர் உதவித் தொகையும்,1922 - 1923 ஆம் ஆண்டுகளில்  ஒரு அமெரிக்கன் உடற்கூற்றியல் சங்கத்தின் போர்டர் உதவித்தொகையும் பெற்றார். 
## மேற்கோள்கள்

பகுப்பு:அமெரிக்கப் பெண் அறிவியலாளர்கள்
பகுப்பு:பெண் வேதியியலாளர்கள்
பகுப்பு:அமெரிக்க உயிர்வேதியியலாளர்கள்
பகுப்பு:1991 இறப்புகள்
பகுப்பு:1897 பிறப்புகள்
பகுப்பு:யேல் பல்கலைக்கழக முன்னாள் மாணவர்கள்
வைதேகி கல்யாணம்

**வைதேகி கல்யாணம்** (Vaitheki kalyanam) 1991 ஆம் ஆண்டு சரத்குமார் மற்றும் ரேகா நடிப்பில், மணிவாசகம் இயக்கத்தில், தேவா இசையில் வெளியான தமிழ்த்  திரைப்படம் ஆகும்.

## கதைச்சுருக்கம்

ராஜமாணிக்கம் (சரத்குமார்) கிராமத்தின் தலைவர். அவர் அந்தக் கிராம மக்களின் மரியாதைக்குரியவராக இருக்கிறார். அவருக்கு கௌரி மற்றும் வைதேகி என்ற இரு மகள்கள். கௌரியின் கணவன் மது அருந்துபவனாகவும் தன் மனைவியை அடித்துத் துன்புறுத்துபவனாகவும் இருக்கிறான். எனவே இளைய மகள் வைதேகிக்கு நல்ல மாப்பிள்ளையாகப் பார்த்துத் திருமணம் செய்துவைக்க எண்ணுகிறார் ராஜமாணிக்கம்.  வைதேகி கல்லூரியில் படிக்கிறாள். கல்யாணமும் (ராமர்ஜூன்) வைதேகியும் காதலர்கள். ராஜமாணிக்கத்திடம் வேலை செய்யும் சின்னசாமியின் (டெல்லி கணேஷ்) மகன்தான் கல்யாணம் . அந்தக் கிராமத்திற்கு புதிதாக வரும் மருத்துவர் கிருஷ்ணமூர்த்திக்கு  (இளவரசன்) மருத்துவமனை அமைத்துக்கொள்ள இடம் தருகிறார் ராஜமாணிக்கம். வைதேகியோடு ஊரைவிட்டுச் சென்று திருமணம் செய்ய நினைக்கிறான் கல்யாணம். கணவனை இழந்து தன் மகனுடன் வசிக்கும் பள்ளி ஆசிரியை வசந்தி (ரேகா) கல்யாணத்திடம் வைதேகியை ராஜமாணிக்கத்தின் சம்மதத்தோடு திருமணம் செய்துகொள்ளுமாறு அறிவுரை கூறுகிறாள்.

கடந்த காலக் கதை: ராஜமாணிக்கம் ஒரு நிறுவனத்தில் மேலாளாராக பணிபுரிகிறார். திருமணமான ராஜமாணிக்கத்தை  வசந்தி  நேசிக்கிறாள். அவள் காதலை ஏற்கமறுக்கும் ராஜமாணிக்கத்திடம் அவரையே திருமணம் செய்துகாட்டுவதாக சவால் விடுகிறாள். ஒருநாள் விபத்தில் சிக்கும் வசந்தியை மருத்துவமனையில் சேர்த்துக் காப்பாற்றுகிறார் ராஜமாணிக்கம். அவரின் நல்லகுணத்தைப் புரிந்துகொள்கிறாள் வசந்தி. வைதேகிக்கு அவளே ஆசிரியையாக இருந்து கற்பிக்கிறாள்.
 
ராஜமாணிக்கம் தன் மகள் வைதேகிக்கும் மருத்துவர் கிருஷ்ணமூர்த்திக்கும் திருமணம் செய்ய முடிவெடுக்கிறார். கிருஷ்ணமூர்த்தி பெண்களிடம் தவறாக நடக்கக்கூடியவன். வைதேகி யாரைத் திருமணம் செய்தாள்? என்பது மீதிக்கதை.

## நடிகர்கள்

* சரத்குமார் - ராஜமாணிக்கம் 
* ரேகா - வசந்தி 
* ராமர்ஜூன் - கல்யாணம் (கல்யாணசுந்தரம்)
* உத்ரா - வைதேகி 
* டெல்லி கணேஷ் - சின்னசாமி 
* கவுண்டமணி - பச்சமுத்து 
* செந்தில் - தங்கமுத்து 
* இளவரசன் - கிருஷ்ணமூர்த்தி 
* கவிதா
* கலைச்செல்வன் 
* பத்மா 
* கங்கா 
* சித்திரகுப்தன் - தங்கமுத்துவின் மகன் 
* மாஸ்டர் ரமேஷ் - பிரபு 
* பசி நாராயணன் - கந்தசாமி 
* கருப்பு சுப்பையா - பழனிச்சாமி 
* திடீர் கண்ணையா - பூபதி 
* திருப்பூர் ராமசாமி - ராமசாமி 
* கிருஷ்ணமூர்த்தி

## இசை

படத்தின் இசையமைப்பாளர் தேவா. பாடலாசிரியர் காளிதாசன்.

## மேற்கோள்கள்


பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:1991 தமிழ்த் திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
தோரதி ஹேன்சின் ஆன்டர்சன்

**தோரதி ஹேன்சின் ஆன்டர்சன்** (Dorothy Hansine Andersen, மே 15, 1901 - மார்ச் 3, 1963)  ஓர் அமெரிக்க நோயியல் வல்லுநர் மற்றும் குழந்தை மருத்துவர் ஆவார். நீர்மத் திசுவழற்சி நோயை அடையாளம் கண்டறிந்து அதனைப் பற்றி விவரித்த  முதல் அமெரிக்க மருத்துவர் ஆவார்.  2001 ஆம் ஆண்டில் அவர் தேசிய மகளிர் மன்றத்தில்  உறுப்பினராகச் சேர்க்கப் பெற்றார் .

## இளமை
தோரதி ஹேன்சின் ஆன்டர்சன் மே 15, 1901 இல்  வட கரோலினாவின் ஆஷெவில்லெவில் பிறாந்தார். 1914 ஆம் ஆண்டில் அவரின் தந்தை ஹான்ஸ் பீட்டர் ஆண்டர்சன் மரணம் அடைந்தார். அவர் நலக்குறைவான தாயைப் பராமரிக்கும் முழு பொறுப்பையும் பெற்றார்.  1920 ஆம் ஆண்டில் ஆண்டெர்சனின் தாயாரும் இறந்தார். பின்னர் அவர்கள் வெர்மான்ட்டில்  செயிண்ட் ஜான்ஸ்பரி நகருக்கு இடம்பெயர்ந்தனர்.  1922 ஆம் ஆண்டில் ஆண்டர்சன் மௌண்ட் ஹோலியோக் கல்லூரியில் இருந்து விலங்கியல் மற்றும் வேதியியல் கலைகளில் பட்டம் பெற்றார்.  பின்னர், அவர்  மருத்துவத்திற்கான ஜான் ஹாப்கின்ஸ் கல்லூரியில் சேர்ந்தார். அங்கு அவர் புளோரன்ஸ் ஆர். சபினின் கீழ் ஆய்வு செய்யத் தொடங்கினார்.  ஆண்டர்சனின் முதல் இரண்டு ஆய்வுத் தாள்கள் பெண் பன்றிகளின் இனப்பெருக்க உறுப்புகளில் நிணநீர் மற்றும் இரத்த நாளங்ள் பற்றியதாக இருந்தன.  இந்த இரண்டு ஆவணங்களும் ”முளையவியல் பங்களிப்புகள்” என்ற ஆய்விதழில் வெளியிடப்பட்டன.

ஜான்ஸ் ஹாப்கின்ஸிலிருந்து பட்டம் பெற்ற பின்னர் ஆண்டெர்சன் இரோசெச்டர் பல்கலைக்கழகமருத்துவக் கல்லூரியில் உடற்கூறியல்  துறையில் உதவி ஆசிரியராகப் பணியாற்றினார். ஒரு வருடம் கழித்து அவர் நியூயார்க்கில் உள்ள ரோச்செஸ்டர் நகரில் உள்ள ஸ்டிராங்க் நினைவு மருத்துவமனையில் அறுவை சிகிச்சைக்காக ஒரு பயிற்சி பெற்றார்.

ஆஸ்பெர்சன் மருத்துவமனையில் அவரது வேலைவாய்ப்புப் பயிற்சியில் ஓராண்டினை முடித்தபின் அம்மருத்துவமனையானது, ஒரு பெண்ணாக இருந்த காரணத்தால் இவருக்கு உறைவிட அறுவை சிகிச்சையாளராகப் பணியாற்றும் வாய்ப்பினை மறுத்தது. இது 1929 இல் ஆண்டர்சன் தனது ஆய்வினைத் தொடரக் காரணமாக இருந்தது. அதே ஆண்டில் கொலம்பியா பல்கலைக்கழக மருத்துவம் மற்றும் அறுவை சிகிச்சைத் துறையில் நோயியல் உதவியாளராக பணியாற்றத் தொடங்கினார். கொலம்பியா மருத்துவக்கல்லூரியில் பயிற்றுவிப்பாளராகப் பணியாற்ற அழைக்கப்பட்டார். கொலம்பியா பல்கலைக் கழகத்தில் மருத்துவ அறிவியலில், உட்சுரப்பியல் பற்றிய ஆய்வுகளில் முனைவர் பட்டம் பெற்றார்.

குறிப்பாக, தொடக்கத்தில் எலிகளின்  பாலியல் முதிர்ச்சி மற்றும் விகிதத்தில் நாளமில்லா சுரப்பிகளின் தாக்கங்களைப் பற்றிய ஆய்வுகளைச் செய்தார். 1935 ஆம் ஆண்டில் கொலம்பியா பல்கலைக்கழகத்தில் முனைவர் பட்டம் பெற்றார். கொலம்பியா பிரஸ்பைடிரியன் மருத்துவ மையத்தில் பேபிஸ் மருத்துவமனையில் மரணத்தினைக் கண்டறியும் நிபுணராகப் பணியாற்றினார்.  ஆண்டர்சன் தனது மருத்துவப் பணியை இறுதிவரை இங்கு தொடர்ந்தார்.  1945 ஆம் ஆண்டில், ஆண்டர்ஸ்ஸன் பேபிஸ் மருத்துவமனையில்  துணை குழந்தைகள் மருத்துவர் என்ற சிறப்புப் பட்டத்தைப் பெற்றார்.  உடற்கூறியலில் இவரின் நிபுணத்துவம் காரணமாக, இரண்டாம் உலகப் போரின் போது ஆயுதப் படை நோயியல் நிறுவனத்திற்கு ஆலோசகராக அழைக்கப்பட்டார்.  1952 ஆம் ஆண்டில், பேபிஸ் மருத்துவமனையின்  நோயியல் நிபுணர் ஆனார். அந்த ஆண்டின் பிற்பகுதியில், டோரதி ஹேன்சின் ஆண்டெர்சன் எலிசபெத் பிளாக்வெல் விருதினைப் பெற்றார்.

## மேற்கோள்கள்

பகுப்பு:1963 இறப்புகள்
பகுப்பு:1901 பிறப்புகள்
பகுப்பு:அமெரிக்க அறிவியலாளர்கள்
பகுப்பு:அமெரிக்க மருத்துவர்கள்
பகுப்பு:பெண் அறிவியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:அமெரிக்கப் பெண்கள்
பகுப்பு:மருத்துவ ஆய்வாளர்கள்
பகுப்பு:ஜான்ஸ் ஹாப்கின்ஸ் பல்கலைக்கழக முன்னாள் மாணவர்கள்
சுஜாதா சிவக்குமார்

**சுஜாதா பாலகிருஷ்ணன்** என்பவர் தமிழக நடிகை ஆவார். இவர் தமிழ்த் திரைப்படங்களில் துணை நடிகையாக நடிக்கிறார். அமீர் இயக்கத்தில் 2007 ஆம் ஆண்டு வெளிவந்த *[[பருத்திவீரன்]]* திரைப்படத்தில் நடித்து புகழ் பெற்றார்.‌ அதன்பின் கதாநாயகன், நாயகியின் அம்மா வேடங்களில் நடித்துள்ளார்.

கமல்ஹாசன் நடிப்பில் வெளிவந்த  *[[விருமாண்டி]]* (2004) திரைப்படத்தில் துணை கதாபாத்திரத்தில் நடித்தார். எனினும் அவர் கவனிக்கப்படவில்லை. அமீர் இயக்கத்தில் 2007 ஆம் ஆண்டு வெளிவந்த *[[பருத்திவீரன்]]* திரைப்படத்தில் நடித்து புகழ் பெற்றார்.‌ இவரை பருத்திவீரன் சுஜாதா ஏன் அழைத்தனர்.

சிறந்த துணை நடிகைக்கான பிலிம்பேர் விருது – தமிழ், விஜய் விருதுகள் (சிறந்த துணை நடிகை) போன்றவற்றை பெற்றுள்ளார். பாண்டிராஜ் இயக்கத்தில் *[[பசங்க (திரைப்படம்)]]* (2009) மற்றும் *[[கேடி பில்லா கில்லாடி ரங்கா]]* (2013) போன்றவை கவனிக்கதக்கதாக இருந்தன.

விஜய் மில்டன் இயக்கத்தில் *[[கோலி சோடா]]* (2014) என்ற திரைப்படத்தில் கோயம்பேடு சந்தையில் உணவகம் நடத்துபவராக நடித்தார். அத்திரைப்படத்தில் நாயகர்களுக்கு இணையான கதாப்பாத்திரமாக நடித்துள்ளார்.
 2015 வரை 50 திரைப்படங்களை நெருங்கியுள்ளார்.

## சில திரைப்படங்கள்

## ஆதாரங்கள்

## வெளி இணைப்புகள்
*

பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:மதுரைத் திரைப்பட நடிகைகள்
சங்கீதா வீரரத்ன

**தியன் ஹேமமாலி சங்கீதா வீரரத்ன** (Sangeetha weeraratne) பிறப்பு 13 திசம்பர் 1973) இலங்கையைச் சேர்ந்த திரைப்பட நடிகை ஆவார். இவர் தனது பதினாறாவது வயதில் பிரபல இயக்குநர் ரோய டி சில்வா இயக்கத்தில் கமல் அதராராய்சி உடன்  இணைந்து *இட்ஸ் அ மெட்டர் ஒப் டைம்* திரைப்படத்தில் அறிமுகமானார். இத் திரைப்படம் 1990 இல் வெளியானது. எச். டி. பிரேம ரத்ன இயக்கத்தில் வெளியான சப்த கன்யா திரைப்படத்தில் நடித்தமையால் பிரபலமானார். இத்திரைப்படத்தில் நடித்தமைக்காக சிறந்த புதுமுக நடிகைக்கான விருதைப் பெற்றுக் கொண்டார். 50 இற்கும் மேற்பட்ட திரைப்படங்களில் நடித்துள்ளார். இலங்கை திரைத்துறையில் வெற்றி நட்சத்திரமாக திகழ்கின்றார்.

## தனிப்பட்ட வாழ்க்கை
இலங்கை திரைத்துறையில் வெற்றி நட்சத்திரமாக திகழ்கின்றார். சங்கீதா வீரரத்ன  ஒளிப்பதிவாளர் திமோதி வீரரத்ன, டெய்சி வீரரத்ன ஆகியோரின் இரண்டாவது புதல்வியாவார். சங்கீதா தனது ஆரம்ப கல்வியை பாணதுறையில் சென்ட் ஜோன்ஸ் கல்லூரியில் கற்றார். கொழும்பு மெதோடிஸ்ட் கல்லூரியில் மேல் நிலை கல்வியை கற்றார்.

இவரது மூத்த சகோதரி நயனதாரா வீரரத்ன ஆத்திரேலியாவில் வசிக்கின்றார். சங்கீதா தொழிலதிபர் ரொசாந்த காரியப்பெரும என்பவரை 2002 இல் திருமணம் முடித்தார்.

## பணி
சங்கீதா வெள்ளித்திரையில் நன்கு அறியப்பட்ட இயக்குனரான ரோய் டி சில்வாவின் இட்ஸ் அ மெட்டர் ஓப் டைம்ஸ் திரைப்படத்தில் அறிமுகமானார். அக்கால புகழ்பெற்ற நட்சத்திரங்களான மாலினி பொன்சேகா, விஜய குமாரதுங்க, காமினி பொன்சேகா ஆகியோருடன் இணைந்து பணியாற்றியுள்ளார்.

சங்கீதா பதின்ம வயதினராக இருந்தபோது திரைப்பட துறைக்குள் நுழைந்தார். ரோய் டி சில்வா இவரது திறமையை பாராட்டி ஊக்குவித்தார்.

2001 ஆம் ஆண்டு அஸ்வசும என்ற திரைப்படத்திற்காக சரசவிய சிறந்த நடிகை விருதைப் பெற்றார். சரசவிய மிக பிரபல நடிகையாக 2001-2003 மூன்றாண்டுகள் வாகையாளராக இருந்துள்ளார்.

பல்வேறு பாத்திரங்களை ஏற்று நடித்துள்ளார். சில நகைச்சுவை வெற்றிப்படங்களிலும் நடித்துள்ளார்.

2006 ஆம் ஆண்டு வசந்தி ஒபயசேகர இயக்கிய செவ்வந்தி திரைப்படத்தைத் தயாரித்தார்.

## விருதுகள்
பல பிரிவுகளில் பல முறை பல மாநில விருதுகளைப் பெற்றுள்ளார்.

### சரஸ்வதி திரைப்பட விழா

### ஜனாதிபதி திரைப்பட விழா

### விமர்சக விருதுகள்

### ஒசிஐசி விருதுகள்

### பிற விழாக்கள்

## வெளி இணைப்புகள்

* சங்கீதா வீரரத்ன    
* සංගීතා වෙරරත්න සමඟ ආදරණීය කතාබහක් 

## மேற்கோள்கள்


பகுப்பு:சிங்களத் திரைப்பட நடிகைகள்
பகுப்பு:சிங்களவர்
பகுப்பு:வாழும் மக்கள்
பகுப்பு:1973 பிறப்புகள்
கடல் ஓங்கில்

**கடல் ஓங்கில்** (*Delphinidae*) என்பது கடலில் வாழும் ஓங்கில் குடும்பம் ஆகும். இதில் மொத்தம் 20 வாழும் இனங்கள் உள்ளன.  இவை சராசரியாக 1.7 மீட்டர் நீளமும் 50 கிலோ எடையும் கொண்டவை. இக்குடும்பத்தைச் சேர்ந்த கொலைகாரத் திமிங்கிலம் என்ற இனம் இதுவரை அறியபட்ட ஓங்கில்களிலேயே மிகப் பெரியது ஆகும். 

கடல் ஓங்கில்கள் பொதுவாக மீன் மற்றும் கணவாய் போன்ற உயிரினங்களை உண்டு வாழ்கின்றன. எனினும் கொலைகாரத் திமிங்கிலம் போன்ற மிகப்பெரிய கடல் ஓங்கில்களானது கடல் நாய் போன்ற கடற்பாலூட்டிகளையும் உண்டு வாழ்கின்றன. பெரும்பாலும் பெண் ஓங்கில்களை விட ஆண் ஓங்கில்களே உருவில் பெரியதாக இருக்கும். எனவே அவை பால் ஈருருமை பண்பை வெளிப்படுத்துகின்றன.

## மேற்கோள்கள்

பகுப்பு: கடல்வாழ் உயிரினங்கள்
பகுப்பு:ஓங்கில்கள்
லதிகா குமாரி

**லதிகா குமாரி** (*Latika Kumari*)(பிறப்பு: 5 ஜனவரி 1992) ஓர் இந்திய கிரிக்கெட் வீராங்கனை ஆவார்.  ஒரு வலது கை பெண் துடுப்பாட்டக்காரர் மற்றும் அவரது பந்துவீச்சு பாணி வலது-கை நடுத்தரம். டெல்லி மகளிர், இந்தியா பி மகளிர், இந்தியா ப்ளூ மகளிர், இந்தியா மகளிர் போன்ற பெரிய அணிகளில் பங்கேற்றுள்ள ஒருவராவார்.  குமாரி ஜூன் 20, 2009 அன்று டவுன்டனில்நடைபெற்ற டி20ல், இங்கிலாந்து மகளிருக்கு எதிரான இந்திய மகளிர் அணியில் அறிமுகமானார்.  அவரது கடைசி டி20 ஜூலை 15, 2015 அன்று பெங்களூரில் நியூசிலாந்து மகளிருக்கு எதிரான இந்திய மகளிர் அணி.

2009 ஆம் ஆண்டில், குமாரி பதினைந்து பேர் கொண்ட (இரண்டு புதிய ஆட்டக்கார்ர்கள்- பாபிதா மான்லிக் மற்றும் சுழற்பந்து வீச்சாளர் டயானா டேவிட்) அணியில் சேர்க்கப்பட்டார்.
## மேற்கோள்கள்

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:இந்தியத் துடுப்பாட்டக்காரர்கள்
சாலிவாரம்

**சாலிவாரம்** ( *Salivaram* ) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், தளி ஊராட்சி ஒன்றியத்துக்கு உட்பட்ட  ஒரு வருவாய் கிராமம் ஆகும். இந்த ஊரானது சாலிவரம் ஊராட்சிக்கு உட்பட்டது.
## மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 57 கிலோமீட்டர் தொலைவிலும், தளியில் இருந்து 19 கிலோமீட்டர் தொலைவிலும், மாநிலத் தலைநகரான சென்னையில் இருந்து 324 கிலோமீட்டர் தொலைவிலும் உள்ளது. 2011 இந்திய மக்கள்தொகைக் கணக்கெடுப்பின்படி இக்கிராமத்தில்  817 வீடுகள் உள்ளன. கிராமத்தின் மொத்த மக்கள் தொகையானது  3,292 ஆகும். இதில் ஆண்கள் எண்ணிக்கை  1,620, பெண்களின் எண்ணிக்கை 1,672 என உள்ளது. மக்களின் கல்வியறிவு விகிதமானது 52.0% என உள்ளது.இது தமிழ்நாட்டின் சராசரி எழுத்தறிவு விகிதமான 80.09 %-ஐ விடக்குறைவு ஆகும்.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கோட்டு விளக்கப்படம்

**கோட்டு விளக்கப்படம்** அல்லது *கோட்டு வரைபடம்* (*line chart*, *line graph*) என்பது விளக்கப்படங்களுள் ஒரு வகையாகும். இவ்விளக்கப்படம் தகவல்களை, "அடையாளம் காட்டிகள்" எனப்படும் தரவு புள்ளிகளின் தொடரை நேர் கோட்டுத்துண்டுகளால் இணைத்து காட்சிப்படுத்துகிறது. பலதுறைகளில் பரவலாகப் பயன்படுத்தப்படும் அடிப்படை வகை விளக்கப்படமாக இது உள்ளது. தரவு புள்ளிகள் வரிசைப்படுத்தப்பட்டும் (புள்ளிகளின் x-அச்சு மதிப்புகளைக் கொண்டு), கோட்டுத்துண்டுகளால் இணைக்கப்பட்டும் இருப்பதைத் தவிர கோட்டு விளக்கப்படமானது சிதறல் படத்தை ஒத்திருக்கும். பெரும்பாலும் கோட்டு விளக்கப்படங்கள், கால இடைவெளிகளில் தரவின் போக்கைக் காட்சிப்படுத்துவதற்குப் பயன்படுத்தப்படுகின்றன. இத்தகைய கோட்டுப்படங்கள் ஓட்ட விளக்கப்படங்களென அழைக்கப்படுகின்றன.

## வரலாறு
கணிதவியலாளர்கள் பிரான்சிஸ் காக்சுபீ, நிக்கோலசு சாமுவேல் குருக்குயிசு, யோகான் என்றிச் இலாம்பெர்ட் மற்றும் வில்லியம் பிளேபேர் ஆகியோர் பயன்படுத்திய கோட்டு விளக்கப்படங்களே காலத்தால் முந்தியவையாகக் கருதப்படுகின்றன.

## எடுத்துக்காட்டு
அறிவியல் சோதனைகளில் கண்டறியப்பட்ட விவரங்கள் பெரும்பாலும் வரைபடம் மூலம் காட்சிப்படுத்தப்படுகிறது. எடுத்துக்காட்டாக, குறிப்பிட்ட காலங்களில் ஒரு பொருளின் வேகத்தைத் தரும் விவரங்கள் பின்வருமாறு வரிசைப் பட்டியலிட்டு அதற்கான கோட்டு விளக்கப்படம் காட்டப்பட்டுள்ளது:

## மேற்கோள்கள்

பகுப்பு:புள்ளியியல் விளக்கப்படங்கள்
நள தமயந்தி (1959 திரைப்படம்)

**நள தமயந்தி** (Nala Damayanthi) 1959இல் வெளிவந்த தமிழ்த் திரைப்படமாகும். கெம்பராஜ் இப்படத்தை இயக்கி தயாரித்திருந்தார். இப்படத்தில் கெம்பராஜ்  பானுமதி ராமகிருஷ்ணா ஆகிய இருவரும் முன்னணி பாத்திரத்தில் நடித்திருந்தனர். 
இதே பெயரில் 1957 இல் வெளியான தெலுங்குத் திரைப்படத்தின் தமிழ் மொழி வடிவமே இந்தத் திரைப்படமாகும்.

## கதை
மகாபாரதத்தில் வரும் வன பருவத்தில் உள்ள ஒரு கதையை அடிப்படையாகக் கொண்டது. தமயந்தி விதர்ப்ப நாட்டு இளவரசியாவார்.  நளன் நிசாத தேசத்தின் அரசனாவார். இவர் சிறந்த சமையல் கலைஞருமாவார். அவர்கள் இருவரும் ஒருவருக்கொருவர் நேசித்து, திருமணம் செய்துகொண்டு இரு பிள்ளைகளை வளர்க்கிறார்கள். விரைவில் நளன் பகடைப் போட்டியில் தனது இராச்சியத்தை இழந்ததால் அவர்கள் கஷ்டங்களை அனுபவித்து வருகின்றனர். இதனால் அவர்கள் பிரிந்து செல்ல நேரிடுகிறது. தமயந்தி தனது இரண்டு குழந்தைகளுடன் தனது தந்தையை வந்தடைகிறாள். நளனை பாம்பு ஒன்று கடித்ததால் அவன் குள்ளமாகி விடுகிறான். தன் கணவனைக் கண்டுபிடிக்க ஒரு போலி சுயம்வரதிற்கு தமயந்தி ஏற்பாடு செய்கிறாள். நளன் தனது குள்ள உருவத்துடனே , அவ்விழாவில் கலந்து கொள்கிறான். தமயந்திக்கு அவனால் தயாரிக்கப்பட்ட உணவை வைத்து நளனை அடையாளம் காண்கிறாள். நளன் தனது முன்னாள் உருவத்தை அடைய அந்த இணை மீண்டும் ஒன்றுபடுகிறது.

## நடித்தவர்கள்
*பானுமதி ராமகிருஷ்ணா  - தமயந்தி
*கெம்பராஜ் - நளன்
*சித்தூர் வி. நாகையா  - பாதுகன்
*ரேலங்கி - விதூஷகன்
*முக்காமலா - புஷ்கரன்
*ஜெயலட்சுமி - நீலவேணி
*காமேஸ்வரம்மா - கௌரி
*ரமாதேவி - கண்ணம்மா
*சீதா - வண்ணாரலட்சுமி
*லங்காசத்யம் - வண்ணார சின்னான்
*ஸ்ரீவஸ்தா - ருதுபமன்
*வெங்கரா - சுதேவன்''
*லஷ்மைய்யா - கலி புருஷன்

## படக்குழு
*வசனங்கள்: ஆரூர்தாஸ்
*பாடல்கள்: பாபநாசம் சிவன், குயிலன், புரட்சிதாசன், எம். சுந்தரன். 
*பின்னணிப் பாடகர்கள்: டி. வி. ரத்தினம், ஏ. பி. கோமளா, கே. ராணி, எஸ். ஜானகி, பி. பி. ஸ்ரீனிவாஸ், கோபாலன் சீர்காழி கோவிந்தராஜன்
*இசை: பி. கோபாலன்
*இசைக்குழு: தம்பு பார்ட்டி
*கலை: வர்தூக்கர்
*ஒளிப்பதிவு: பி. டி. மாத்தூர்
*படத்தொகுப்பு: பி. கந்தசாமி
*புகைப்படம்: ஆர். வெங்கடாச்சாரி
*படபிடிப்புத் தளம்: ரேவதி, பரணி
*ஆய்வகம் : விஜயா
*தயாரிப்பு மற்றும் இயக்கம் - கெம்பராஜ்

## ஒலித்தொகுப்பு
இப்படத்தின் இசை பி. கோபாலம், பாடல்களை பாபநாசம் சிவன், பாபநாசம் சிவன், குயிலன், புரட்சிதாசன், எம். சுந்தரன் போன்றோர் எழுதியிருந்தனர்.  பானுமதி ராமகிருஷ்ணா. பின்னணிப் பாடகர் டி. வி. ரத்தினம், ஏ. பி. கோமளா, கே. ராணி, எஸ். ஜானகி, பி. பி. ஸ்ரீனிவாஸ், பி.கோமளம் மற்றும் சீர்காழி கோவிந்தராஜன் ஆகியோர் பாடல்களை பாடியிருந்தனர்.

## மேற்கோள்கள்

*

## வெளியிணைப்புகள்
* 

பகுப்பு:1959 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்து தொன்மவியல் திரைப்படங்கள்
நிகோலா பிரவுன்

thumb|நிக்கோலா ஜெ பிரவுன்
**நிக்கோலா ஜேன் பிரவுன்** (*Nicola Jane Browne*, மடமாடாவில், பிறப்பு: செப்டம்பர் 14 1983); நியூசிலாந்தைச் சேர்ந்த துடுப்பாட்ட வீராங்கனை ஆவார்.

நியூசிலாந்தில் ஒருநாள் சர்வதேசப் போட்டிகளில் பங்கேற்றுள்ளார். 2005 மற்றும் 2009 ஆம் ஆண்டு பெண்கள் உலகக் கோப்பை போட்டிகளில் பங்கேற்றார் மற்றும் 2010 ஐசிசி மகளிர் உலக டி 20 போட்டித் தொடரின் ஒரு வீராங்கனையாக இருந்தார். சாரா சுகிகாவாவுடன் நிக்கோலா பிரவுன் மகளிர் ஒருநாள் சர்வதேச போட்டிகள் வரலாற்றில் அதிகபட்சம் 7 வது விக்கெட் கூட்டணியை அமைத்தார் (104 *) மகளிர் உலகக் கோப்பையின் வரலாற்றில் (139 *) அதிகமான சாதனையை சாரா மெக்லாசானுடன் 6 வது விக்கெட் கூட்டணியில் நிகழ்த்தினார். 2015 ஆம் ஆண்டு ஜனவரியில், நிகோலா அனைத்து வகையான கிரிக்கெட்டிலிருந்தும் தனது ஓய்வை அறிவித்தார்.

## நிகோலா பிரவுன்

### சுய விபரம்

## மேற்கோள்கள்

# Nicola Browne player profile". பன்னாட்டுத் துடுப்பாட்ட அவை. Archived from the original on 21 March 2009. Retrieved 4 February 2010.
#"Records | Women's One-Day Internationals | Partnership records | Highest partnerships by wicket | ESPN Cricinfo". ''Cricinfo''. Retrieved 2019-02-25.
# "Cricket Records | Women's World Cup | Records | Highest partnerships by wicket | ESPN Cricinfo". ''Cricinfo''. Retrieved 2017-07-14.

பகுப்பு:வாழும் மக்கள்
பகுப்பு:1983 பிறப்புகள்
பகுப்பு:நியூசிலாந்துத் துடுப்பாட்ட வீரர்கள்
பகுப்பு:பெண் துடுப்பாட்டக்காரர்கள்